## TASG 1 : TRAFOD / DADANSODDI

Mewn parau, dewch o hyd i dri pheth cadarnhaol (positif) y mae’r plentyn yn ei ddweud am ei brofiad yn yr ysbyty.

## TASG 2 : RHESTRU

a) A ydych yn cytuno gyda’r hyn sy’n cael ei ddweud yn nwy linell ola’r gerdd?

b) Rhowch resymau dros eich safbwynt.

## TASG 3 : CREADIGOL

Taflen unigol i’w lawrlwytho

Dychmygwch fod aelod o’ch dosbarth chi yn glaf ar ward y plant.

Ysgrifennwch bennill pedair llinell yn dymuno gwellhad buan i’r plentyn hwnnw, pennill a fyddai’n addas i’w roi mewn cerdyn.

Mae croeso i chi ddilyn patrwm sillafau ac odlau y gerdd ‘Ward y Plant’ os yw hynny’n haws.

## TASG 4 : YSGRIFENNU

Dychmygwch eich bod chi’n un o gleifion ward y plant.

Ysgrifennwch lythyr i’ch dosbarth chi yn yr ysgol i ddiolch am y cerdyn gwellhad buan a gawsoch ganddyn nhw (200 o eiriau). Ceisiwch sôn ychydig am natur bywyd ar y ward, ac am eich teimladau chi fel claf.